# 2.1. Criterios e instrumentos de avaliación

# Criterios de avaliación e mínimos de consecución

Na seguinte táboa recóllense os criterios de avaliación, os mínimos de consecución que se contemplan para cada criterio, os instrumentos de avaliación previstos e a súa ponderación en base á proposta da programación de referencia de Proens. Hai que ter en conta que no cadro recóllese a media ponderada dos elementos curriculares que engloban as unidades 4 e 5. Baseámonos na programación de Proens pero cunha orientación máis aberta e acorde coa filosofía de aprendizaxe deste REA.

Códigos CA: descrición dos criterios de avaliación | Mínimos de consecución | Instrumentos de avaliación | Unidade didáctica (Proens) | % proposta para este REA
--- | --- | --- | --- | ---
CA1.1 - Recoñecer as linguas da Península Ibérica, especialmente as características básicas do portugués, do éuscaro e do catalán, e identificar algúns trazos dos repertorios lingüísticos e das variedades dialectais do alumnado, contrastándoos en manifestacións orais, escritas e multimodais. | O alumnado coñece algúns aspectos básicos do éuscaro: extensión xeográfica, grafías e algunhas expresións cotiás deste idioma (fórmulas de saúdo e de despedida e de agradecemento e desculpa etc.). O alumnado coñece algúns aspectos básicos do catalán: localización xeográfica e algunhas expresións cotiás deste idioma (fórmulas de saúdo, despedida, agradecemento e desculpa etc.). | Proba escrita (PE) e/ou Táboa de indicadores (TI) | Unidades didácticas 4 e 5 | 10
CA2.4 - Comprender e interpretar o sentido global, a estrutura, a información máis relevante e a intención do emisor en textos escritos e multimodais sinxelos de diferentes ámbitos que respondan a diferentes propósitos de lectura, realizando as inferencias necesarias. | O alumnado sabe empregar correctamente e detectar erros relativos ao emprego dos signos de puntuación básicos (punto, coma, dous puntos). O alumnado usa coherentemente as formas verbais e recoñece erros relativos á correlación temporal dos verbos. | Proba escrita (PE) e/ou Táboa de indicadores (TI) | Unidades didácticas 4 e 5 | 10
CA2.8 - Revisar os propios textos de maneira guiada e facer propostas de mellora argumentando as mudanzas a partir da reflexión metalingüística e cunha metalinguaxe específica, e identificar e retocar algúns problemas de comprensión lectora utilizando os coñecementos explícitos sobre a lingua e o seu uso. | O alumnado, logo de revisar a carta coa axuda do profesorado, detecta problemas léxicos e gramatícais, e é capaz de solucionalos e explicalos cunha metalinguaxe específica. | Proba escrita (PE) e/ou Táboa de indicadores (TI) | Unidade didáctica 5 | 10
CA3.1 - Comprender e interpretar o sentido global, a estrutura, a información máis relevante e a intención do emisor de textos escritos e multimodais sinxelos de diferentes ámbitos que respondan a diferentes propósitos de lectura, realizando as inferencias necesarias. | O alumnado sabe establecer vínculos entre a obra de lecturaobrigatoria easpectos da actualidade, así como con outras manifestacións artísticas e culturais. O alumnado comprende e interpreta o sentido global (información relevante, a intención do emisor...) do libro de lectura obrigatoria da narrativa xuvenil actual. | Proba escrita (PE) e/ou Táboa de indicadores (TI) | Unidades didácticas 4 e 5 | 10
CA3.4 - Explicar e argumentar, coa axuda de pautas e modelos, a interpretación das obras lidas a partir da análise das relacións internas dos seus elementos constitutivos co sentido da obra, atendendo á configuración dos xéneros e subxéneros literarios. | O alumnado identifica algunhas das principais características do xénero narrativo na obra de lectura obrigatoria de narrativa xuvenil actual. | Proba escrita (PE) e/ou Táboa de indicadores (TI) | Unidade didáctica 4 | 10
CA4.1 - Incorporar procedementos básicos para enriquecer os textos, atendendo a aspectos discursivos, lingüísticos e de estilo, con precisión léxica e corrección ortográfica e gramatical. | O alumnado sabe recoñecer e aplicar algúns procedementos de organización do discurso (orde de palabras, compoñentes das oracións, conexións entre significados...). O alumnado utiliza axeitadamente dicionarios, manuais de gramática e correctores ortográficos para emendar erros lingüísticos básicos. | Proba escrita (PE) e/ou Táboa de indicadores (TI) | Unidades didácticas 4 e 5 | 10
CA2.2 - Realizar narracións e exposicións orais sinxelas con diferente grao de planificación sobre temas de interese persoal, social e educativo axustándose ás convencións propias dos diversos xéneros discursivos, con fluidez e coherencia e co rexistro adecuado, en diferentes soportes e utilizando de maneira eficaz recursos verbais e non verbais. | O alumnado realiza unha narración breve sobre un suceso recente na que identifica as principais características das secuencias textuais narrativas (estrutura, elementos...). O alumnado escríbelle unha carta formal ao autor ou autora da obra de lectura obrigatoria. No texto emprega o rexistro adecuado, mantén a coherencia e respecta as convencións do xénero. | Táboa de indicadores (TI) | Unidades didácticas 4 e 5 | 20
CA3.2 - Valorar a forma e o contido de textos sinxelos avaliando a súa calidade, fiabilidade e idoneidade da canle utilizada, así como a eficacia dos procedementos comunicativos empregados. | O alumnado valora o contido e algúns aspectos formais (temática, recursos...) do libro de narrativa xuvenil actual e expresa a súa opinión a través da gravación dun booktráiler. | Táboa de indicadores (TI) | Unidade didáctica 5 | 20
Lenda: %: Peso orientativo (o profesorado debe axustalo á súa programación); PE: Proba escrita, TI: Táboa de indicadores

# Actividades e instrumentos empregados no REA

Nesta táboa concrétanse as actividades ou retos empregados no REA do alumnado en relación con cada criterio de avaliación, indicando en cada caso o instrumento de avaliación considerado.

Criterios de avaliación | Actividades ou exercicios / Seccións do REA | Instrumentos empregados
--- | --- | ---
CA1.1 - Recoñecer as linguas da Península Ibérica, especialmente as características básicas do portugués, do éuscaro e do catalán, e identificar algúns trazos dos repertorios lingüísticos e das variedades dialectais do alumnado, contrastándoos en manifestacións orais, escritas e multimodais. | Fase 2. Apartado 2.1. Andar en contos Os tres porquiños Escoitémolo noutra lingua. Xogamos ao multilingüismo Que sabes destas lingua? Fase 4. Apartado 4.3. A revista viaxeira Xa non queda nada Imos de viaxe Enredando co catalán Enredando co éuscaro O roscón das linguas A revista viaxeira | Listaxe de cotexo Retroalimentación directa das actividades interactivas Rúbrica
CA2.4 - Comprender e interpretar o sentido global, a estrutura, a información máis relevante e a intención do emisor en textos escritos e multimodais sinxelos de diferentes ámbitos que respondan a diferentes propósitos de lectura, realizando as inferencias necesarias. | Transversal a todo o REA, con especial atención á: Fase 2. Apartado 2.3.Cóntame contos Viaxe ao futuro Atrévete a puntuar! A polos puntos! Adiante coa carta! Escoita e puntúa! Fase 3. Apartado 3.4. Corrección dos textos E se melloramos os textos? Os signos de puntuación básicos: a coma, o punto e os dous puntos A receita ao punto Os tempos verbais Test Scorm | Retroalimentación directa das actividades interactivas Revisión guiada Rúbrica
CA2.8 - Revisar os propios textos de maneira guiada e facer propostas de mellora argumentando as mudanzas a partir da reflexión metalingüística e cunha metalinguaxe específica, e identificar e retocar algúns problemas de comprensión lectora utilizando os coñecementos explícitos sobre a lingua e o seu uso. | Transversal a todo o REA, con especial atención á: Fase 3. Apartado 3.5. A carta Escribiches algunha carta? A carta como obxecto As partes da carta Identifica as partes da carta Pregunta de selección múltiple Tarefa | Retroalimentación directa das actividades interactivas Rúbrica
CA3.1 - Comprender e interpretar o sentido global, a estrutura, a información máis relevante e a intención do emisor de textos escritos e multimodais sinxelos de diferentes ámbitos que respondan a diferentes propósitos de lectura, realizando as inferencias necesarias. | Transversal a todo o REA, con especial atención á: Fase 3. 3.1. Análise e opinión do libro Autoría, editorial e ilustracións Os personaxes O espazo O tempo O narrador Opinión sobre o libro | Listaxe de cotexo
CA3.4 - Explicar e argumentar, coa axuda de pautas e modelos, a interpretación das obras lidas a partir da análise das relacións internas dos seus elementos constitutivos co sentido da obra, atendendo á configuración dos xéneros e subxéneros literarios. | Transversal a todo o REA, con especial atención á: Fase 3. 3.1. Análise e opinión do libro Autoría, editorial e ilustracións Os personaxes O espazo O tempo O narrador Opinión sobre o libro Fase 3. Apartado 3.2. Recensión do libro Recensión do libro | Listaxe de cotexo Rúbrica
CA4.1 - Incorporar procedementos básicos para enriquecer os textos, atendendo a aspectos discursivos, lingüísticos e de estilo, con precisión léxica e corrección ortográfica e gramatical. | Transversal a todo o REA, con especial atención á: Fase 3. Apartado 3.3. Novos textos narrativos Noticia Precuela Secuela Cruce Diario Fase 3. Apartado 3.4. Corrección dos textos E se melloramos os textos? As propiedades textuais Agora a escribir! | Retroalimentación directa das actividades interactivas Listaxe de cotexo
CA2.2 - Realizar narracións e exposicións orais sinxelas con diferente grao de planificación sobre temas de interese persoal, social e educativo axustándose ás convencións propias dos diversos xéneros discursivos, con fluidez e coherencia e co rexistro adecuado, en diferentes soportes e utilizando de maneira eficaz recursos verbais e non verbais. | Transversal a todo o REA, con especial atención á: Fase 3. Apartado 3.3. Novos textos narrativos Noticia Precuela Secuela Cruce Diario Fase 5. E que me dis do libro? A presentación literaria | Listaxe de cotexo Rúbrica
CA3.2 - Valorar a forma e o contido de textos sinxelos avaliando a súa calidade, fiabilidade e idoneidade da canle utilizada, así como a eficacia dos procedementos comunicativos empregados. | Transversal a todo o REA, con especial atención á: Fase 4. 4.1. O booktrailer Que é un booktrailer? Creamos un booktrailer Fase 4. 4.2. A edición da revista Pero que é unha revista? As partes dunha revista Pasos para elaborar unha revista E se confeccionamos a revista? Fase 5. E que me dis do libro? A presentación literaria Avaliación dos booktrailers da clase Como funcionou o voso equipo? Que aprendiches? | Rúbrica

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)